stanford-oval/wikipedia huggingface dataset:
ไอคอนสยาม
การจัดสรรพื้นที่ > โรงภาพยนตร์

ไอคอนสยาม มีโรงภาพยนตร์ประกอบกิจการหนึ่งแห่ง คือ ไอคอน ซีเนคอนิค เป็นโรงภาพยนตร์ที่บริหารงานโดยเมเจอร์ ซีนีเพล็กซ์ กรุ๊ป ออกแบบภายใต้แนวคิด "สัญลักษณ์ใหม่ของโรงภาพยนตร์ระดับโลก" (The New World-class Cinematic Icon) เน้นความหรูหรา ผสานกับเทคโนโลยีการฉายอันล้ำสมัย และบริการระดับเดียวกับโรงแรมหกดาว ภายในประกอบไปด้วยโรงภาพยนตร์จำนวน 14 โรง มีจุดเด่นที่ทุกโรงภาพยนตร์ใช้เครื่องฉายระบบเลเซอร์เป็นแห่งแรกในประเทศไทย มีโรงภาพยนตร์ที่ตกแต่งเสมือนห้องนั่งเล่นในชื่อ Cineconic Living Room ซึ่งให้บริการฉายภาพยนตร์และเป็นพื้นที่กิจกรรมแบบเช่าเหมาโรง และยังมีโรงภาพยนตร์ไอแมกซ์ โฟร์ดีเอ็กซ์ สกรีนเอ็กซ์ และดอลบี แอทมอส ระบบละ 1 โรง
การจัดสรรพื้นที่ > ศูนย์การเรียนรู้

ไอคอนสยามยังเป็นที่ตั้งของ ไอคอนเอ็ดดูเคชั่น ศูนย์การเรียนรู้ ร้านหนังสือ สนามเด็กเล่นขนาดเล็ก และ เมกา ฮาร์เบอร์แลนด์ สวนสนุกและศูนย์การเรียนรู้ขนาดใหญ่สำหรับเด็ก พื้นที่ 5,000 ตารางเมตร
การจัดสรรพื้นที่ > พื้นที่จัดกิจกรรม

ไอคอนสยามยังแบ่งพื้นที่จัดกิจกรรมออกเป็นหลายส่วน ได้แก่
ริเวอร์พาร์ค ทางเดินริมแม่น้ำและลานกิจกรรมที่มีความยาวเลียบแม่น้ำเจ้าพระยา 500 เมตร นับเป็นทางเดินริมแม่น้ำที่ยาวที่สุดในเอเชียตะวันออกเฉียงใต้ ซึ่งพื้นที่บริเวณนี้ยังมี
The Iconic Multimedia Water Features เป็นการแสดงระบำน้ำพุผสมแสง สี เสียง และสื่อผสม ที่มีความยาวมากที่สุดในเอเชียตะวันออกเฉียงใต้เช่นกัน โดยมีความยาว 240 เมตร
ไอคอนสยามพาร์ค (ICONSIAM Park) สวนลอยฟ้าและจุดชมวิวแม่น้ำเจ้าพระยาภายในศูนย์การค้า ตั้งอยู่หน้าแอปเปิลสโตร์
ลานเมืองสุขสยาม ลานกิจกรรมภายในอาคารชั้น G เน้นการแสดงวัฒนธรรมและศิลปะไทย
เจริญนครฮอลล์ และธาราฮอลล์ ลานกิจกรรมภายในอาคารชั้น M
แอทแทรกชันฮอลล์ โถงกิจกรรมขนาดกลางบริเวณชั้น 6
ส่วนบริเวณชั้น 7-8 เป็นที่ตั้งของ
นภาลัยเทอร์เรส และ พิมานเทอร์เรส จุดชมทัศนียภาพแม่น้ำเจ้าพระยา
สุราลัยฮอลล์ ลานกิจกรรมภายในอาคาร
ทรู ไอคอน ฮอลล์ ศูนย์ประชุมและโรงมหรสพอเนกประสงค์ บริหารงานโดยสยามพิวรรธน์ โดยร่วมลงทุนกับทรู คอร์ปอเรชั่น ประกอบด้วยโถงประชุมหลัก พื้นที่ 2,775 ตารางเมตร ความจุสูงสุด 2,700 ที่นั่ง และห้องประชุมย่อยอีก 14 ห้อง
เดอะ พินนาเคิล และ ไอคอน อาตส์ แอนด์ คัลเจอร์ สเปซ โถงอเนกประสงค์สำหรับจัดกิจกรรม ซึ่งพื้นที่บางส่วนเคยใช้เป็นจุดฉีดวัคซีนโควิด-19 โดยความร่วมมือกับกรุงเทพมหานคร สภาหอการค้าไทย และคณะแพทยศาสตร์ศิริราชพยาบาล มหาวิทยาลัยมหิดล
การจัดสรรพื้นที่ > อาคารชุดเพื่อการพักอาศัย

ไอคอนสยาม ประกอบด้วยอาคารที่พักอาศัย 2 อาคาร ได้แก่
แมกโนเลียส์ วอเตอร์ฟร้อนท์ เรสซิเดนเซส แอท ไอคอนสยาม (Magnolias Waterfront Residences at ICONSIAM) เป็นอาคารที่พักอาศัยที่บริหารโดยแมกโนเลีย ควอลิตี้ ดิเวล็อปเม้นต์ คอร์ปอเรชั่น มีความสูง 317.95 เมตร ทำลายสถิติอาคารที่สูงที่สุดในประเทศไทยของตึกคิง เพาเวอร์ มหานคร ที่ 314.2 เมตร ลงเมื่อวันที่ 8 เมษายน พ.ศ. 2561
เดอะ เรสซิเดนเซส แอท แมนดาริน โอเรียนเต็ล แบงค็อก อิน ไอคอนสยาม (The Residences at Mandarin Oriental Bangkok in ICONSIAM) ความสูง 272.20 เมตร เป็นอาคารที่พักอาศัยที่บริหารจัดการโดยกลุ่มโรงแรมและรีสอร์ทแมนดาริน โอเรียนเต็ล แห่งแรกในเอเชียตะวันออกเฉียงใต้ และเป็นอาคารที่มีความสูงเป็นอันดับ 6 ของประเทศไทย
การจัดสรรพื้นที่ > ไอซีเอส

นอกจากนี้ ไอคอนสยามได้ก่อสร้างอาคารในระยะที่ 2 บนพื้นที่ 5 ไร่ ฝั่งตรงข้ามของถนนเจริญนคร บริเวณปากซอยเจริญนคร 4 ในชื่อ ไอซีเอส (ICS) โดยใช้แนวคิดเมืองผสมผสานที่สร้างความสุขในการใช้ชีวิตได้ทุกวัน ประกอบด้วยร้านค้าและร้านอาหารเพิ่มเติมจากอาคารหลัก ไฮเปอร์มาร์เก็ตระดับพรีเมียม โลตัส พรีเว่, สปอร์ตส์เวิลด์, อาคารสำนักงานไอซีเอส ทาวเวอร์, ศูนย์สุขภาพ ศิริราช เอช โซลูชันส์ โดยความร่วมมือกับโรงพยาบาลศิริราช และ คณะแพทยศาสตร์ศิริราชพยาบาล มหาวิทยาลัยมหิดล และโรงแรมฮิลตัน การ์เดน อินน์ กรุงเทพ ริเวอร์ไซด์ จำนวน 241 ห้อง โดยลำดับการเปิดให้บริการส่วนต่าง ๆ ของไอซีเอสดังนี้
11 มกราคม พ.ศ. 2566 (ไม่เป็นทางการ) — ชั้น B1 – ชั้น 1
31 มีนาคม พ.ศ. 2566 (เป็นทางการ) — ชั้น 2 – ชั้น 4
1 เมษายน พ.ศ. 2566 — ชั้น 6 – 8 (สำนักงาน)
21 กรกฎาคม พ.ศ. 2566 — ชั้น 5 (ศิริราช เอช โซลูชันส์)
15 กันยายน พ.ศ. 2567 — โรงแรมฮิลตัน การ์เดน อินน์ กรุงเทพ ริเวอร์ไซด์
การจัดสรรพื้นที่ > พื้นที่จัดสรรในอดีต

ไอคอนสยามเคยเป็นที่ตั้งของสวนสนุกซุปเปอร์พาร์ค สวนสนุกจากประเทศฟินแลนด์ ตั้งแต่เดือนพฤศจิกายน พ.ศ. 2562 ถือเป็นสาขาที่สามในเอเชียตะวันออกเฉียงใต้ ต่อจากประเทศสิงคโปร์และมาเลเซีย และเป็นสาขาที่มีขนาดใหญ่อันดับสาม รองจากสาขาในประเทศฟินแลนด์และฮ่องกง แต่อย่างไรก็ตาม เมื่อวันที่ 25 กันยายน พ.ศ. 2563 ทางสวนสนุกประกาศปิดปรับปรุงชั่วคราวเพื่อซ่อมแซมระบบสาธารณูปโภค ระบบระบายน้ำ และระบบไฟฟ้าภายในโครงการ เนื่องจากได้รับผลกระทบจากฝนตกหนักอย่างต่อเนื่องจากการพัดถล่มของพายุโซนร้อนโนอึลเมื่อวันที่ 18-20 กันยายน พ.ศ. 2563 จนระบบสาธารณูปโภคของไอคอนสยามไม่สามารถระบายน้ำที่เกิดจากฝนตกหนักต่อเนื่องได้ทัน ทำให้พื้นที่บางส่วนรวมถึงเครื่องเซิร์ฟเวอร์ที่ใช้ควบคุมเครื่องได้รับความเสียหายทั้งหมด ทั้งนี้ การปิดปรับปรุงเป็นไปอย่างล่าช้าเนื่องจากความเสียหายกินพื้นที่เกินกว่าที่คาดการณ์ และต้องเดินสายไฟภายในโครงการใหม่ทั้งหมด รวมถึงนโยบายของศูนย์การค้าไอคอนสยาม ที่เปิดให้ผู้เช่าซ่อมบำรุงพื้นที่ได้เฉพาะในเวลาปิดทำการเท่านั้น ทำให้ทางสวนสนุกประกาศปิดปรับปรุงอย่างไม่มีกำหนดตั้งแต่ 2 ตุลาคม พ.ศ. 2563 คาดว่าจะใช้เวลาดำเนินการประมาณสองสัปดาห์ จนในวันที่ 21 ตุลาคม พ.ศ. 2563 ศูนย์การค้าไอคอนสยามได้ตั้งป้ายประชาสัมพันธ์หน้าสวนสนุกว่า "SUPER PARK ได้ปิดให้บริการอย่างถาวรและปัจจุบันไม่ได้เป็นผู้เช่าหลักของไอคอนสยามแต่อย่างใด" ทำให้สร้างความสงสัยและเกิดการเรียกร้องขอเงินคืนอย่างหนักจากฝั่งลูกค้า ปัจจุบันพื้นที่ของสวนสนุกซุปเปอร์พาร์คได้ถูกพัฒนาต่อเป็น เมกา ฮาร์เบอร์แลนด์ โดยผู้พัฒนาสวนสนุกและศูนย์การเรียนรู้สำหรับเด็กจากจังหวัดชลบุรี
รางวัลที่ได้รับ

World Retail Awards 2019 สาขาการออกแบบพื้นที่ค้าปลีกขนาดใหญ่ยอดเยี่ยม (พื้นที่มากกว่า 1,200 ตารางเมตร)
Prix Versailles 2019 สาขาศูนย์การค้ายอดเยี่ยม ภูมิภาคเอเชียใต้และแปซิฟิก
ICSC Asia-Pacific Shopping Center Gold Awards 2019 สาขาศูนย์การค้าใหม่ยอดเยี่ยม การทำตลาดแบบ B2B ยอดเยี่ยม (สุขสยาม) การจัดงานเปิดตัวยอดเยี่ยม และการประชาสัมพันธ์ยอดเยี่ยม
MAPIC Awards 2019 สาขาศูนย์การค้ายอดเยี่ยม
เข้ารอบสุดท้าย MIPIM Awards 2021 สาขาศูนย์การค้ายอดเยี่ยม
Asia’s Most Innovative Shopping Experience จากงานประกาศรางวัล Cathay Members’ Choice Awards 2024
การเดินทาง

ทางเรือ จอดที่ท่าเทียบเรือจำนวน 3 ท่า (สาทร, สี่พระยา และไปรษณีย์กลางบางรัก) สำหรับให้บริการเรือรับ-ส่ง จากท่าเรือโดยสารและท่าเรือโรงแรมริมแม่น้ำเจ้าพระยา โดยในอดีตเคยมีเรือให้บริการจากท่าราชวงศ์ แต่ปัจจุบันได้ยกเลิกการให้บริการจากท่าเรือดังกล่าว
รถไฟฟ้าสายสีทอง เป็นการร่วมทุนกับกรุงเทพมหานครในลักษณะการร่วมทุนระหว่างภาครัฐกับเอกชน เพื่อเชื่อมต่อโครงข่ายรถไฟฟ้าโดยรอบจำนวน 3 สายเข้ากับโครงการ โดยเปิดให้บริการเมื่อวันที่ 16 ธันวาคม พ.ศ. 2563 เชื่อมต่อกับอาคารที่สถานีเจริญนคร และยังทำหน้าที่เป็นตัวเชื่อมอาคารทั้งสองฝั่งคืออาคารหลักและอาคารไอซีเอสเข้าด้วยกัน ต้นทางจะเชื่อมต่อกับสถานีกรุงธนบุรี ของรถไฟฟ้าบีทีเอส สายสีลม
รถโดยสารประจำทาง สาย 3(2-37), 6(4-1), 84(4-46), 89(4-47), 105(4-18), 111(4-20), 120(4-21), 149(4-53), 4-35
รถสี่ล้อเล็ก เส้นทาง BTS กรุงธนบุรี (ทางออก 3)-วัดโพธิ์เรียง
รถยนต์ส่วนตัว
จากสี่แยกอรุณอัมรินทร์มุ่งหน้าโรงเรียนศึกษานารี ให้ขับตรงไปตามทางถนนสมเด็จเจ้าพระยา ผ่านตลาดท่าดินแดง แยกคลองสาน เข้าสู่ถนนเจริญนคร ไอคอนสยามอยู่ขวามือ
จากแยกเพชรเกษมมุ่งหน้าแยกท่าพระเลี้ยวไปทางวงเวียนใหญ่ ให้ขับมาทางถนนลาดหญ้าออกสู่แยกคลองสาน จะเห็นไอคอนสยามขวามือ
การเดินทาง > ท่าเรือใกล้เคียง

| ท่าก่อนหน้า | เส้นทางเดินเรือ | เส้นทางเดินเรือ | เส้นทางเดินเรือ | ท่าต่อไป  |
| --- | --- | --- | --- | --- |
| ท่าสี่พระยา มุ่งหน้า ท่าน้ำนนทบุรี |   | เรือด่วนเจ้าพระยา |   | ท่าวัดม่วงแค มุ่งหน้า ท่าวัดราชสิงขร |
| ท่าราชวงศ์ มุ่งหน้า ท่าพรานนก |   | เรือด่วนพิเศษธงทอง |   | ท่าสาทร มุ่งหน้า ปลายทาง |
| ท่าล้ง 1919 มุ่งหน้า ท่าพระอาทิตย์ |   | เรือท่องเที่ยวแม่น้ำเจ้าพระยา |   | ท่าสาทร มุ่งหน้า ท่าวัดราชสิงขร |
กรณีอื้อฉาว

ในเดือนมกราคม พ.ศ. 2564 เกิดเหตุเจ้าหน้าที่รักษาความปลอดภัยของไอคอนสยามทำร้ายร่างกายเบนจา อะปัญ นักกิจกรรมนักศึกษา แกนนำกลุ่มธรรมศาสตร์และการชุมนุม และแนวร่วมกลุ่มราษฎร ที่แสดงออกทางการเมืองในพื้นที่ศูนย์การค้า โดยชูป้ายที่มีข้อความทำนองว่า การผูกขาดวัคซีนโควิด-19 เป็นการสร้างความชอบให้สถาบันพระมหากษัตริย์ ด้านไอคอนสยามออกมาชี้แจงว่าจะสอบสวนผู้ก่อเหตุ และขอความร่วมมืองดการแสดงออกทางการเมืองในพื้นที่ ในช่วงเย็น มีการจัดการประท้วงอย่างฉับพลันในห้าง และเกิดแฮชแท็ก #แบนไอคอนสยาม ติดเทรนด์ทวิตเตอร์ของประเทศ ก่อนจะยุติการชุมนุมไปเมื่อผู้บริหารออกมารับปากว่าจะลงโทษเจ้าหน้าที่ผู้ก่อเหตุ และเจ้าหน้าที่คนดังกล่าวยอมกล่าวขอโทษ ต่อมา เพจเฟซบุ๊กของไอคอนสยามเองได้โพสต์ข้อความว่า จากการสอบสวนกรณีดังกล่าว เจ้าหน้าที่รักษาความปลอดภัยที่ทำร้ายร่างกายนักกิจกรรมนั้น ไม่ได้ปฏิบัติตามแนวปฏิบัติ และไม่เป็นไปตามกฎระเบียบของบริษัท จนก่อให้เกิดความเสียหาย ซึ่งเจ้าหน้าที่รักษาความปลอดภัยคนดังกล่าวเข้าใจและรับรู้ พร้อมทั้งแสดงความรับผิดชอบด้วยการลาออก โดยมีผลทันที
คลังภาพ

ร้านแอปเปิลสโตร์แห่งแรกในประเทศไทย
โชว์น้ำพุด้านหน้าไอคอนสยาม ตอนกลางคืน
ด้านในไอคอนสยาม
ศูนย์การค้าไอคอนสยาม ตอนกลางคืน
วันเปิดตัวโครงการ
คอนโดมิเนียมและห้างสรรพสินค้า
การแสดงระบำสายน้ำ
ภายใน ไอคอน ลักซ์
โสภาอาภรณ์พรรณ สร้างสรรค์ร่วมสมัย ที่ไอคอนสยาม พ.ศ. 2561
การจัดงานวันลอยกระทง ครั้งแรก ที่ไอคอนสยาม พ.ศ. 2561
หุ่นจำลองผีตาโขน
ประติมากรรมช้าง
ประตูทางออก
ราวบันไดเลื่อนรูปพญานาค
ดูเพิ่ม

แม่น้ำเจ้าพระยา
สยามพิวรรธน์
เครือเจริญโภคภัณฑ์
แมกโนเลีย ควอลิตี้ ดีเวล็อปเม้นต์ คอร์ปอเรชั่น
ตราแผ่นดินของพม่า

| ตราแผ่นดินของสาธารณรัฐแห่งสหภาพพม่า  ပြည်ထောင်စုသမ္မတမြန်မာနိုင်ငံတော်အထိမ်းအမှတ်တံဆိပ် |
| --- | --- |

รายละเอียด
ผู้ใช้ตรา: รัฐบาลพม่า
เริ่มใช้: พ.ศ. 2554
การใช้: ใช้ประทับในเอกสารและจดหมายซึ่งออกโดยรัฐบาลแห่งสาธารณรัฐแห่งสหภาพพม่า
ตราแผ่นดินของสาธารณรัฐแห่งสหภาพพม่า (พม่า: ပြည်ထောင်စုသမ္မတမြန်မာနိုင်ငံတော်အထိမ်းအမှတ်တံဆိပ်) เป็นเครื่องหมายราชการของรัฐบาลพม่า ใช้ประทับในเอกสารของทางราชการทุกชนิด รวมถึงการตีพิมพ์ในเอกสารสำหรับเผยแพร่ แบบตราดังที่ปรากฏในปัจจุบันเป็นลักษณะตามที่ปรากฏในหมวดที่ 8 ของรัฐธรรมนูญสาธารณรัฐแห่งสหภาพพม่า ซึ่งได้รับการรับรองด้วยการลงประชามติในปี พ.ศ. 2551
ลักษณะ

ลักษณะของดวงตราประกอบด้วยรูปสิงห์แบบศิลปะพม่าหรือชินเต (ခြင်္သေ့, chinthe) จำนวน 2 ตน อยู่ในท่านั่งรักษาการณ์ หันหลังให้ซึ่งกันและกัน ที่กลางตรานั้นมีภาพของแผนที่ประเทศพม่ารองรับด้วยช่อใบมะกอกคู่ ล้อมรอบด้วยลวดลายบุปผชาติตามแบบศิลปะพม่า ที่บนสุดของดวงตราเป็นรูปดาวห้าแฉกดวงหนึ่ง รูปเหล่านี้รองรับด้วยม้วนแพรแถบจารึกนามเต็มของประเทศด้วยใจความว่า "ပြည်ထောင်စု သမ္မတ မြန်မာနိုင်ငံတော် " ("สาธารณรัฐแห่งสหภาพพม่า")
ประวัติ

นับตั้งแต่สมัยราชาธิปไตยเป็นต้นมา พม่าได้ใช้รูปนกยูงรำแพนเป็นเครื่องหมายประจำแผ่นดินมาโดยตลอด รูปดังกล่าวได้ปรากฏในเงินรูปีของพม่าและธงชาติพม่าในสมัยต่างๆ ทั้งในยุคราชวงศ์โก้นบอง สมัยภายใต้การปกครองของสหราชอาณาจักร ธงของรัฐบาลพม่าภายใต้การควบคุมของญี่ปุ่นในช่วงสงครามโลกครั้งที่ 2 และในสมัยเป็นเอกราช
หลังได้รับเอกราชจากสหราชอาณาจักรในปี พ.ศ. 2491 ประเทศพม่าได้ใช้รูปตราแผ่นดินอันมีลักษณะคล้ายกับดวงตราที่ปรากฏในปัจจุบัน สำหรับรายละเอียดที่แตกต่างกันประกอบด้วย แพรแถบชื่อประเทศจารึกข้อความว่า "ပြည်ထောင်စု သမတမြန်မာ နိုင်ငံတော်" ("สหภาพพม่า") ตำแหน่งบนสุดของดวงตรานั้นมีรูปสิงห์นั่งหน้าตรงอยู่แทนที่รูปดาว ภาพแผนที่ประเทศพม่ากลางดวงตรานั้นบรรจุอยู่ในวงกลมอีกชั้นหนึ่ง ที่ขอบวงกลมนั้นจารึกคาถาพุทธภาษิตเป็นภาษาบาลี ซึ่งยกมาจากธัมมปทัฏฐกถา พุทธวัคควัณณนา คาถาที่ 194 ความว่า "สมคฺคานํ ตโป สุโข" ("သမဂ္ဂါနံ တပေါ သုခေါ")  อันหมายถึง "ความเพียรของชนผู้พร้อมเพรียงกัน เป็นเหตุนำสุขมา"
ในสมัยการปกครองแบบสังคมนิยมของนายพลเน วิน รัฐธรรมนูญของพม่าฉบับ ค.ศ. 1974 (พ.ศ. 2517) ได้บัญญัติภาพตราแผ่นดินใหม่ให้มีลักษณะในเชิงสังคมนิยมมากขึ้น โดยมีการแก้รูปแผนที่ประเทศพม่าให้ซ้อนทับบนรูปล้อเฟืองล้อมรอบด้วยช่อรวงข้าวคู่ และเปลี่ยนรูปสิงห์นั่งที่อยู่บนสุดให้เป็นรูปดาวห้าแฉก ส่วนนามประเทศในแพรแถบล่างสุดได้เปลี่ยนเป็นข้อความ "ပြည်ထောင်စု ဆိုရှယ်လစ်သမ္မတ မြန်မာနိုင်ငံတော်" ("สาธารณรัฐสังคมนิยมพม่า") ข้อความดังกล่าวนี้เมื่อคณะทหารได้ทำรัฐประหารและตั้งสภาฟื้นฟูกฎหมายและระเบียบแห่งรัฐขึ้นในปี พ.ศ. 2531 ข้อความ "ဆိုရှယ်လစ်သမ္မတ" ซึ่งหมายถึง "สาธารณรัฐสังคมนิยม" จึงได้ถูกลบออกไป
ตราแผ่นดินสมัยราชวงศ์โกนบอง (พ.ศ. 2395 - 2428)
ตราแผ่นดินของพม่าภายใต้การปกครองของสหราชอาณาจักร
ตราแผ่นดินของสหภาพพม่า (พ.ศ. 2491 - 2517)
ตราแผ่นดินของสาธารณรัฐสังคมนิยมพม่า (พ.ศ. 2517 - 2531)
ตราแผ่นดินของสภาสันติภาพและการพัฒนาแห่งรัฐ (พ.ศ. 2531 - 2553)
แหล่งข้อมูลอื่น

รัฐธรรมนูญแห่งสาธารณรัฐสหภาพพม่า ค.ศ. 2008
เว็บไซต์สถานเอกอัครรัฐทูตพม่าประจำประเทศญี่ปุ่น เก็บถาวร 2010-02-03 ที่ เวย์แบ็กแมชชีน
เว็บไซต์สถานเอกอัครรัฐทูตพม่าประจำประเทศบราซิล
ไทยลีกดิวิชัน 1 ฤดูกาล 2552

| --- | --- |
ฤดูกาล: 2552
ทีมชนะเลิศ: เพื่อนตำรวจ
เลื่อนชั้น: เพื่อนตำรวจ ทหารบก ศรีสะเกษ
ตกชั้น: สุราษฎร์ธานี การบินไทย-บ้านบึง นครสวรรค์
ผู้ทำประตูสูงสุด:  วุฒิพงศ์ เกิดกุล (รัตนบัณฑิต) (27​ ประตู​)
ทีมเหย้า ชนะสูงสุด: เพื่อนตำรวจ 16-1 นครสวรรค์
ทีมเยือน ชนะสูงสุด: นครสวรรค์ 0-8 ทหารอากาศ
จำนวนประตูสูงสุด: เพื่อนตำรวจ 16-1 นครสวรรค์
← 2551 2553 → 
ไทยลีกดิวิชัน 1 ฤดูกาล 2552 เป็นการแข่งขันฟุตบอลอาชีพของประเทศไทย โดยเป็นลีกระดับที่สองรองจาก ไทยพรีเมียร์ลีก มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นสู่ ไทยพรีเมียร์ลีก และ 3 ทีมตกชั้นไปยัง ลีกภูมิภาค ดิวิชัน 2
ภาพรวมก่อนการแข่งขัน

ก่อนหน้าที่การแข่งขันจะเริ่ม ทาง สมาคมฟุตบอลแห่งประเทศไทยฯ ได้มีนโยบายในการปรับปรุงการแข่งขันฟุตบอลอาชีพ ให้มีมาตรฐานสากลและได้รับการยอมรับ โดยได้มีการจัดตั้ง นิติบุคคลเพื่อทำการบริหาร และจัดการแข่งขันฟุตบอลอาชีพในประเทศไทยขึ้น จึงได้มีการจัดตั้ง บริษัท ไทยพรีเมียร์ลีก จำกัด ขึ้น โดยมี วิชิต แย้มบุญเรือง อดีตนัก ฟุตบอลทีมชาติไทย เป็นประธานกรรมการ และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารกิจการสโมสรฟุตบอลอาชีพให้ตามมาตรฐานตามที่ สมาพันธ์ฟุตบอลเอเชีย ได้วางไว้ โดยมีระเบียบหลักๆ ในการดำเนินการ ดังนี้
สโมสรฟุตบอลจะต้องยื่นความจำนงจดทะเบียนเป็นสมาชิกของสมาคมฯ และเมื่อได้รับการตอบรับเรียบร้อยแล้วให้นำหลักฐานต่างๆ มาแสดงต่อคณะกรรมการอำนวยการแข่งขันไทยพรีเมียร์ลีก
สโมสรฟุตบอลจะต้องยื่นขอจดทะเบียนธุรกิจเป็นนิติบุคคลเชิงพาณิชย์ ภายใต้กฎหมายไทยที่เกี่ยวข้อง โดยมีวัตถุประสงค์อย่างเป็นทางการที่รวมการแสวงหาผลกำไรไว้ด้วย
สโมสรฟุตบอลที่ได้รับการตอบรับให้เข้าร่วมการแข่งขัน เมื่อสิ้นสุดฤดูกาลจะต้องส่งงบการเงิน ซึ่งประกอบด้วยงบกำไรขาดทุนและงบดุล ที่ได้รับการรับรองจากผู้ตรวจสอบบัญชีภายนอกที่มีใบอนุญาตตามกฎหมายไทย
สโมสรฟุตบอลจะต้องจัดให้มีสนามแข่งขัน เพื่อใช้เป็นสนามเหย้า โดยสภาพทั่วไปของสนามที่จะใช้ในการแข่งขัน จะต้องมีมาตรฐานดังต่อไปนี้
มีอัฒจันทร์ที่จุผู้ชมได้ไม่น้อยกว่า 5,000 คน และมีระบบรักษาความปลอดภัยอย่างเคร่งครัด
มีห้องอำนวยความสะดวกขั้นพื้นฐาน เช่น
ห้องผู้ตัดสิน มีเนื้อที่ไม่ต่ำกว่า 12 เมตร
ห้องพักนักกีฬาพร้อมห้องน้ำ มีเนื้อที่ไม่ต่ำกว่า 40 ตารางเมตร
ห้องผู้สื่อข่าว
สถานที่จัดไว้สำหรับแถลงข่าว
สถานที่กลาง เพื่อให้นักกีฬาพบปะสื่อมวลชนและแฟนบอล
มีขนาดสนามแข่งขันได้มาตรฐานของฟีฟ่า และผิวเรียบ และมีหญ้าปกคลุมสม่ำเสมอ เสาประตูทั้งสองข้างต้องมีขนาดที่ได้มาตรฐาน
สโมสรฟุตบอลจะต้องจัดให้มีโครงสร้างการบริหารจัดการทางด้านธุรกิจการตลาด การบริหารจัดการแข่งขัน และมวลชนสัมพันธ์
สโมสรฟุตบอลมีเจ้าหน้าที่บริหารทีม โค้ช และนักกีฬา มีคุณสมบัติครบถ้วนตามที่กำหนดไว้ในระเบียบว่าด้วยการแข่งขันฟุตบอลอาชีพ (ไทยพรีเมียร์ลีก, ลีกดิวิชั่น 1, หรือลีกดิวิชั่น 2-ลีกภูมิภาค แล้วแต่กรณี)
สโมสรฟุตบอลยินยอมให้เจ้าหน้าที่หรือผู้แทนของสมาคมฟุตบอลแห่งประเทศไทยฯ หรือผู้แทนบริษัทไทยพรีเมียร์ลีก ไปตรวจสนามได้ตลอดเวลา
กฎการแข่งขัน

ใช้การเล่นระบบเหย้า-เยือน โดยทุกทีมจะพบกันหมด
ชนะได้ 3 แต้ม
เสมอได้ทีมละ 1 แต้ม
ทีมที่คะแนนเท่ากับเมื่อจบฤดูกาลจะใช้สถิติการพบกันตัวต่อตัวในการตัดสินอันดับ
ทีม 3 อันดับแรก จะได้ขึ้นชั้นไปเล่น ไทยพรีเมียร์ลีก
ทีมอันดับ 1 จะได้รางวัลชนะเลิศ
ทีม 3 อันดับสุดท้ายจะตกชั้นไปเล่น ลีกภูมิภาค ดิวิชัน 2
เงินรางวัล

ชนะเลิศ      : 700,000 บาท
รองชนะเลิศ : 300,000 บาท
อันดับสาม   : 200,000 บาท
อันดับสี่       : 100,000 บาท
อันดับห้า     : 50,000 บาท
อันดับหก     : 40,000 บาท
อันดับเจ็ด    : 20,000 บาท
สโมสรที่เข้าร่วมแข่งขัน > สนามเหย้าและที่ตั้งสโมสร

จันทบุรี
ขอนแก่น
นครสวรรค์
เทศบาลเมืองปราจิณ
ปตท.
ทหารอากาศ
สงขลา
ศรีสะเกษ
สุพรรณบุรี
สุราษฎร์ธานี
การบินไทย-บ้านบึง
class=notpageimage|
ที่ตั้งสโมสรที่เข้าร่วมแข่งขันใน ไทยลีกดิวิชั่น 1 2552
class=notpageimage|
| ทีม | ที่ตั้ง | สนาม | ความจุ | หมายเหตุ |
| --- | --- | --- | --- | --- |
| การบินไทย-บ้านบึง | บ้านบึง | สนามฟุตบอลเบียร์ช้าง บ้านบึง | 3,518 |  |
| ขอนแก่น | ขอนแก่น | สนามกีฬากลางจังหวัดขอนแก่น | 4,000 |  |
| จันทบุรี | จันทบุรี | สนามกีฬากลางจังหวัดจันทบุรี | 3,500 |  |
| ทหารบก | กรุงเทพมหานคร | สนามกีฬากองทัพบก | 20,000 | ตกชั้นจาก ไทยแลนด์พรีเมียร์ลีก 2551 |
| ทหารอากาศ | ปทุมธานี | สนามกีฬากองทัพอากาศ (ธูปะเตมีย์) | 20,000 |  |
| เทศบาลเมืองปราจีนบุรี | ปราจีนบุรี | สนามกีฬากลางจังหวัดปราจีนบุรี | 3,200 | ขั้นชั้นจาก ไทยลีกดิวิชัน 2 2551 |
| ไทยฮอนด้า | มีนบุรี | สนามกีฬาเฉลิมพระเกียรติ 72 พรรษา | 5,000 | ชนะเพลย์ออฟ ก่อนเปิดฤดูกาล |
| นครสวรรค์ | นครสวรรค์ | สนามโรงเรียนกีฬาจังหวัดนครสวรรค์ | TBA | ได้สิทธิแข่งขัน หลังจาก กรมสวัสดิการทหารบก ได้ถอนทีมออกไป |
| ปตท. | ชลบุรี | สนามสถาบันการพลศึกษา วิทยาเขตชลบุรี | 5,000 |  |
| เพื่อนตำรวจ | กรุงเทพมหานคร | สนามกีฬาการเคหะแห่งชาติ คลองจั่น | 4,000 |  |
| รัตนบัณฑิต | กรุงเทพมหานคร | สนามฟุตบอลมหาวิทยาลัยรัตนบัณฑิต | TBA |  |
| ศรีสะเกษ | ศรีสะเกษ | สนามศรีนครลำดวน | 9,773 | ขึ้นชั้นจาก ไทยลีกดิวิชัน 2 2551 |
| ศุลกากร | กรุงเทพมหานคร | สนามฟุตบอลมหาวิทยาลัยเกษมบัณฑิต ร่มเกล้า | 2,000 | ตกชั้นจาก ไทยแลนด์พรีเมียร์ลีก 2551 |
| สงขลา | สงขลา | สนามกีฬาจิระนคร | 20,000 | ขึ้นชั้นจาก ไทยลีกดิวิชัน 2 2551 |
| สุพรรณบุรี | สุพรรณบุรี | สนามกีฬากลางจังหวัดสุพรรณบุรี | 20,000 |  |
| สุราษฎร์ธานี | สุราษฎร์ธานี | สนามกีฬากลางจังหวัดสุราษฎร์ธานี | 10,000 |  |

สโมสรธนาคารกรุงเทพ (ตกชั้นจาก ไทยแลนด์พรีเมียร์ลีก)1
สโมสรธนาคารกรุงเทพ ยุบทีมก่อนฤดูกาลจะเริ่มต้นขึ้น
ปรี-ซีซั่น เพลย์ออฟ

สมาคมฟุตบอลแห่งประเทศไทยฯ ได้ตัดสินใจหาทีมมาแทนที่ สโมสรธนาคารกรุงเทพ เพื่อให้ลีกครบ 16 ทีม โดยก่อนเปิดฤดูกาลได้มีการเล่นเพลย์ออฟ 4 ทีมตกชั้นจาก ฤดูกาล 2551 มาแข่งขันเพื่อให้ทีมที่ชนะได้สิทธิเล่นแทน สโมสรธนาคารกรุงเทพ
ปรี-ซีซั่น เพลย์ออฟ > สายการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |  |

|  | 25 มกราคม 2552 - กรุงเทพมหานคร | 25 มกราคม 2552 - กรุงเทพมหานคร |  |  |  |  |  |
|  |   ไทย-ฮอนด้า | 1 |   |  |  |  |  |
|  |   ราชวิถี | 0 |   |  |  |  |  |
|  |   |  |   |  |  |  |  |
|  |  |  |  |  | 1 กุมภาพันธ์ 2552 - กรุงเทพมหานคร | 1 กุมภาพันธ์ 2552 - กรุงเทพมหานคร |  |
|  |   |   |   |   |   ไทย-ฮอนด้า | 4 |  |
|  |   |   |   |   |   นครสวรรค์ | 0 |  |

|  |  |  |   |  |  |  |  |

|  | 25 มกราคม 2552 - พิจิตร | 25 มกราคม 2552 - พิจิตร |   |  |  |  |  |
|  |   พิษณุโลก | 1 |   |  |  |  |  |
|  |   นครสวรรค์ | 2 |   |  |  |  |  |
ปรี-ซีซั่น เพลย์ออฟ > สายการแข่งขัน > รอบรองชนะเลิศ

2552-01-25
18:00 UTC+7
| ไทย-ฮอนด้า | 1-0 | ราชวิถี |
| --- | --- | --- |

2552-01-25
16:00 UTC+7
| พิษณุโลก | 1-2 | นครสวรรค์ |
| --- | --- | --- |
ปรี-ซีซั่น เพลย์ออฟ > สายการแข่งขัน > รอบชิงชนะเลิศ

2552-02-01
18:00 UTC+7
| ไทย-ฮอนด้า | 4-0 | นครสวรรค์ |
| --- | --- | --- |
สุทิน อนุกูล  35' ชมนันท์ สุขเกษม  76', 79' ประเสริฐ รุกไพรี  85':
ตารางคะแนน

สิ้นสุดฤดูกาล  วันเสาร์ที่ 17 ตุลาคม 2552
| อันดับ | ทีม | แข่ง | ชนะ | เสมอ | แพ้ | ได้ | เสีย | ผลต่าง | คะแนน | หมายเหตุ |
| --- | --- | --- | --- | --- | --- | --- | --- | --- | --- | --- |
| 1 |  เพื่อนตำรวจ | 30 | 19 | 8 | 3 | 76 | 25 | +51 | 65 |  |
| 2 | ทหารบก | 30 | 18 | 8 | 4 | 55 | 18 | +37 | 62 |  |
| 3 |  ศรีสะเกษ | 30 | 15 | 13 | 2 | 53 | 26 | +27 | 58 |  |
| 4 |  ขอนแก่น | 30 | 16 | 7 | 7 | 49 | 36 | +13 | 55 |  |
| 5 |  เมืองปราจิณ | 30 | 13 | 5 | 12 | 34 | 30 | +4 | 44 |  |
| 6 |  ทหารอากาศ | 30 | 12 | 6 | 12 | 45 | 36 | +9 | 42 | เฮด ทู เฮด   ทหารอากาศ ชนะ |
| 7 | สงขลา | 30 | 10 | 12 | 8 | 32 | 29 | +3 | 42 | เฮด ทู เฮด   ทหารอากาศ ชนะ |
| 8 |  รัตนบัณฑิต-หลักทรัพย์ | 30 | 11 | 8 | 11 | 58 | 56 | +2 | 41 |  |
| 9 |  ศุลกากร | 30 | 9 | 11 | 10 | 33 | 36 | -3 | 38 |  |
| 10 |  ปตท. | 30 | 9 | 9 | 12 | 53 | 49 | +4 | 36 | เฮด ทู เฮด   ปตท. ชนะ |
| 11 | ไทยฮอนด้า | 30 | 8 | 12 | 10 | 30 | 35 | -5 | 36 | เฮด ทู เฮด   ปตท. ชนะ |
| 12 |  สุพรรณบุรี | 30 | 9 | 6 | 15 | 40 | 50 | -10 | 33 |  |
| 13 |  จันทบุรี | 30 | 8 | 8 | 14 | 50 | 61 | -11 | 32 |  |
| 14 | สุราษฎร์ธานี | 30 | 8 | 6 | 16 | 39 | 58 | -19 | 30 | เฮด ทู เฮด   สุราษฎร์ธานี ชนะ |
| 15 | การบินไทย-บ้านบึง | 30 | 7 | 9 | 14 | 36 | 50 | -14 | 30 | เฮด ทู เฮด   สุราษฎร์ธานี ชนะ |
| 16 | นครสวรรค์ | 30 | 1 | 6 | 23 | 34 | 122 | -88 | 9 |  |

เพื่อนตำรวจ, ทหารบก และ ศรีสะเกษ เลื่อนชั้นขึ้น ไทยพรีเมียร์ลีก
สุราษฎร์ธานี, การบินไทย-บ้านบึง และ นครสวรรค์ ตกชั้นลง ลีกภูมิภาค ดิวิชั่น 2
การจัดอันดับ: 1.คะแนน; 2.เฮดทูเฮด; 3.ผลต่างประตู; 4.จำนวนประตูได้
| --- | --- |
: เลื่อนชั้นขึ้นไทยพรีเมียร์ลีก
: ตกชั้นลงลีกภูมิภาค ดิวิชั่น 2
ผลการแข่งขัน

|   | 1 |  2 |  3 |  4 |  5 |  6 |  7 |  8 |  9 |  10 |  11 |  12 |  13 |  14 |  15 |  16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. การบินไทย-บ้านบึง |  | 1-1 | 1-0 | 0-1 | 2-1 | 3-3 | 3-1 | 0-4 | 0-0 | 1-0 | 1-2 | 0-2 | 1-0 | 4-3 | 1-2 | 1-2 |
| 2. ขอนแก่น | 1-0 |  | 3-2 | 1-0 | 3-0 | 1-1 | 0-0 | 2-1 | 1-1 | 1-0 | 0-1 | 2-2 | 1-0 | 1-1 | 5-3 | 1-0 |
| 3. จันทบุรี | 2-2 | 4-2 |  | 2-2 | 1-0 | 1-2 | 4-3 | 5-3 | 2-3 | 3-2 | 1-1 | 1-3 | 1-1 | 1-2 | 2-1 | 3-2 |
| 4. ทหารบก | 3-1 | 1-0 | 1-0 |  | 2-2 | 1-0 | 10-0 | 1-0 | 0-0 | 2-1 | 1-1 | 1-2 | 2-0 | 1-0 | 3-0 | 3-0 |
| 5. ทหารอากาศ | 1-1 | 2-0 | 3-1 | 1-1 |  | 5-1 | 4-3 | 4-1 | 2-3 | 1-0 | 2-0 | 0-4 | 0-1 | 1-0 | 0-0 | 2-0 |
| 6. ไทยฮอนด้า | 1-1 | 0-1 | 3-0 | 1-4 | 1-0 |  | 3-0 | 1-3 | 0-0 | 2-1 | 1-1 | 1-1 | 1-1 | 1-0 | 1-1 | 0-1 |
| 7. นครสวรรค์ | 1-1 | 1-6 | 2-7 | 0-5 | 0-8 | 0-3 |  | 2-2 | 0-3 | 1-1 | 2-3 | 3-5 | 0-3 | 0-0 | 2-3 | 1-3 |
| 8. ปตท. | 3-1 | 3-4 | 1-1 | 0-2 | 0-3 | 1-1 | 6-1 |  | 2-3 | 2-3 | 2-1 | 0-0 | 5-1 | 1-1 | 2-1 | 3-0 |
| 9. เพื่อนตำรวจ | 1-1 | 3-1 | 3-0 | 2-1 | 2-0 | 2-0 | 16-1 | 2-2 |  | 3-0 | 2-1 | 1-2 | 3-1 | 3-0 | 2-0 | 4-1 |
| 10. เมืองปราจิณ | 1-1 | 0-1 | 1-0 | 1-0 | 0-0 | 2-0 | 5-0 | 1-0 | 1-0 |  | 3-1 | 2-0 | 1-0 | 1-0 | 1-0 | 1-0 |
| 11. รัตนบัณฑิต-หลักทรัพย์ | 4-3 | 0-2 | 5-1 | 2-4 | 1-0 | 1-0 | 6-2 | 4-2 | 1-2 | 2-0 |  | 3-3 | 1-1 | 1-1 | 0-1 | 2-2 |
| 12. ศรีสะเกษ | 1-0 | 2-2 | 0-0 | 0-0 | 3-0 | 0-0 | 2-1 | 0-0 | 1-1 | 3-1 | 5-1 |  | 5-1 | 0-0 | 1-0 | 3-1 |
| 13. ศุลกากร | 4-2 | 0-2 | 2-0 | 0-0 | 1-1 | 2-0 | 3-1 | 1-1 | 0-0 | 1-0 | 3-2 | 0-0 |  | 1-1 | 0-1 | 2-2 |
| 14. สงขลา | 1-0 | 2-1 | 1-1 | 1-1 | 0-1 | 1-1 | 4-1 | 1-0 | 3-1 | 2-1 | 2-2 | 1-1 | 0-0 |  | 1-0 | 1-0 |
| 15. สุพรรณบุรี | 2-3 | 3-0 | 4-2 | 0-1 | 3-1 | 0-0 | 1-3 | 0-0 | 1-3 | 3-3 | 2-4 | 1-2 | 2-1 | 1-0 |  | 2-2 |
| 16. สุราษฎร์ธานี | 2-0 | 2-3 | 2-2 | 0-1 | 1-0 | 0-1 | 2-2 | 2-3 | 0-7 | 0-0 | 5-4 | 2-0 | 0-2 | 1-2 | 4-2 |  |

ข้อมูลจาก : เว็บไซต์สมาคมฟุตบอลแห่งประเทศไทย
อันดับผู้ทำประตูสูงสุด

ข้อมูลเมื่อ 17 ตุลาคม พ.ศ. 2552
| ผู้ทำประตู | ประตู  | สโมสร |
| --- | --- | --- |
|  วุฒิพงศ์ เกิดกุล | 27 | รัตนบัณฑิต |
|  มานิตย์ น้อยเวช | 24 | เพื่อนตำรวจ |
|  จิราวุธ สาระนันท์ | 20 | ปตท. |
|  ธาตรี สีหา | 17 | ทหารบก |
|  ศิริศักดิ์ มัสบูงอ | 17 | จันทบุรี |
|  ไพโรจน์ อนันตณรงค์ | 17 | ศรีสะเกษ |
|  อานนท์ บุษผา | 13 | นครสวรรค์ |
|  เอกอาทิตย์ สมจิตร | 12 | เพื่อนตำรวจ |
|  สรายุทธ วิเชียร | 12 | ขอนแก่น |
|  โชคลาภ นิลแสง | 12 | ศุลกากร |
|  ภูริทัต จาริการนนท์ | 11 | การบินไทย-บ้านบึง |
|  เริ่มรัตน์ งามเจริญ | 10 | ขอนแก่น |
|  วิทวัส เอี่ยมรัมย์ | 10 | สงขลา |
|  มงคล ทศไกร | 10 | ทหารบก |
|  ชรินทร์ บุตรฮาด | 9 | ขอนแก่น |
|  จักรพงศ์ สมบูรณ์ | 9 | ทหารบก |
|  สุทิน อนุกูล | 8 | ไทย-ฮอนด้า |
|  อิสระพงษ์ ลิละคร | 7 | ขอนแก่น |
|  พรชัย อาจจินดา | 7 | ทหารอากาศ |
|  ศิโรดม สิงห์ทิพย์พันธุ์ | 7 | ทหารบก |
|  บัญชา อินโต | 7 | สุพรรณบุรี |
|  สุรชาติ สารีพิมพ์ | 7 | เพื่อนตำรวจ |